- यह तो सर्वविदित है कि राष्ट्रीय पर्व हो या अन्य कोई प्रमुख आयोजन, उसमें मुख्य अतिथि नेता यानी मंत्री जी या फिर जनप्रतिनिधि ही होते हैं, ऐसा अवसर कलेक्टरी के कार्यकाल में बिरला ही आता है, जब कलेक्टर को किसी समारोह में शिरकत करने का मौका मिलता हो, यह मौका मध्य प्रदेश के सभी कलेक्टरों को आखिरकार पिछले दिनों मिल ही गया, यह इसलिए कि इन दिनों विधानसभा चुनाव के चलते आचार संहिता लगी हुई है, नेताजी को कोई चांस नहीं है कि वे आयोजन में शामिल हों, इसलिए कलेक्टरों को मध्य प्रदेश की स्थापना दिवस के अवसर पर परेड की सलामी लेने का गोल्डन चांस मिल गया. जिसे देख कर लोग यही कह रहे हैं कि यह क्षण इन कलेक्टरों को आजीवन याद रहेगा, वह भी चुनावी मौसम के चलते.